HATÁROZATOK – 2020


1/2020. (I.29.) sz. ESZT határozat
Napirend és jegyzőkönyv-hitelesítő megválasztása

I.
1.) A Társulási Tanács elnökének megválasztása
II.
Jegyzőkönyv-hitelesítő megválasztása
Az Esély Szociális Társulás Társulási Tanácsa 2020. január 29-i ülésének jegyzőkönyv-hitelesítőjéül König Ferencet választja. 

2/2020. (I.29.) sz. ESZT határozat
A Társulási Tanács elnökének megválasztása

Az Esély Szociális Társulás Társulási Tanácsa – saját tagjai sorából – a Társulási Tanács elnökévé a székhely önkormányzat képviselő-testülete által delegált tagot, Wittinghoff Tamást, Budaörs Város Polgármesterét választja meg.
Határidő: azonnal
Felelős: elnök
Végrehajtást végzi:	Pénzügyi Iroda (változás-bejelentés MÁK törzskönyvi nyilvántartásában)


3/2020. (II.26.) sz. ESZT határozat
Napirend és jegyzőkönyv-hitelesítő megválasztása

I.
1.) Esély Szociális Társulás 2019. évi költségvetésének módosítása
2.) Esély Szociális Társulás 2020. évi költségvetése
3.) Esély Szociális Társulás alelnökének megválasztása
4.)Javaslat az Esély Szociális Társulás Szociális és Gyermekjóléti Központ Alapító Okiratának módosítására

II.
Jegyzőkönyv-hitelesítő megválasztása
Az Esély Szociális Társulás Társulási Tanácsa 2020. február 26-i ülésének jegyzőkönyv-hitelesítőjéül König Ferencet választja. 




4/2020. (II.26.) sz. ESZT határozat
Esély Szociális Társulás 2019. évi költségvetésének módosítása


1. Az Esély Szociális Társulás Társulási Tanácsa az Esély Szociális Társulás 2019. évi költségvetésének módosítását az előterjesztés 1-4. számú melléklete szerinti tartalommal. 

2. A Társulási Tanács  figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra  a Társulás, valamint az általa irányított költségvetési szerv együttes 2019. évi költségvetésének

költségvetési bevételét            	                  207.279     ezer Ft-ban
költségvetési kiadását			       234.593     ezer Ft-ban
költségvetési egyenlegét		  	       - 27.314     ezer Ft-ban 
állapítja meg, ezen belül

           működési költségvetési bevételét		       207.279     ezer Ft-ban
     működési költségvetési kiadását                              222.849     ezer Ft-ban
           működési költségvetési egyenlegét	                  - 15.570     ezer Ft-ban

     felhalmozási költségvetési bevételét                                0     ezer Ft-ban
           felhalmozási költségvetési kiadását                        11.744     ezer Ft-ban
     felhalmozási költségvetési egyenlegét                  - 11.744     ezer Ft-ban
     állapítja meg. 

3. A Társulás a 2. pontban megállapított 27.314 e Ft összegű költségvetési hiányt belső finanszírozással, az előző év költségvetési maradványának bevonásával fedezi.

Határidő: azonnal
Felelős: elnök
Végrehajtást végzi: Pénzügyi Iroda



5/2020. (II.26.) sz. ESZT határozat
Esély Szociális Társulás 2020. évi költségvetése

1. Az Esély Szociális Társulás Társulási Tanácsa az Esély Szociális Társulás 2020. évi költségvetését az előterjesztés 1.- 8. számú mellékletekben foglalt tartalommal fogadja el.

2. Az Esély Szociális Társulás Társulási Tanácsa  figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra  a Társulás, valamint az általa irányított költségvetési szerv együttes 2020. évi költségvetésének

költségvetési bevételét            	                     184 435   ezer Ft-ban
költségvetési kiadását			          184 435   ezer Ft-ban
költségvetési egyenlegét		  	                     0   ezer Ft-ban 
állapítja meg, ezen belül

működési költségvetési bevételét                      184 435  ezer Ft-ban
     működési költségvetési kiadását                        177 767   ezer Ft-ban
működési költségvetési egyenlegét	                6 668   ezer Ft-ban

     felhalmozási költségvetési bevételét                             0   ezer Ft-ban
           felhalmozási költségvetési kiadását                        6 668   ezer Ft-ban
     felhalmozási költségvetési egyenlegét                  - 6 668   ezer Ft-ban
     állapítja meg. 

3. Az Esély Szociális Társulás Társulási Tanácsa a társulásban részt vevő települések által 2020. évre fizetendő tagdíjat 200 Ft/lakosságszámban határozza meg, az alábbiak szerint:

	Település
	Lakosságszám 2019. január 1-jén
	Fajlagos összeg (Ft)
	2020. évi tagdíj (Ft)

	Budaörs Város Önkormányzat
	29 709
	200
	5.941.800

	Sóskút Község Önkormányzat
	3 464
	200
	692.800

	Pusztazámor Község Önkormányzat
	1 222
	200
	244.400

	Összesen
	34 320
	200
	6.879.000



4. A költségvetési szerv a költségvetése kiemelt előirányzatai és a kiemelt előirányzatain belüli rovatok között – a 5. pontban foglalt kivétellel - saját hatáskörben átcsoportosítást hajthat végre.

5. A dologi kiadások körében megtervezett részelőirányzatok között a vásárolt élelmezésre, a karbantartásra és közüzemi költségekre megtervezett előirányzatok maradványa nem használható fel más előirányzatra, esetleges többletteljesítés esetén az egyéb dologi kiadásokon belül kell a forrást saját hatáskörben biztosítani.

6. A költségvetési szervnél az egységes rovatrend B410 Biztosító által fizetett kártérítés teljes összegét a kapcsolódó kiadási előirányzatok emelésére kell felhasználni. Ebben az esetben az Ávr. 35. § (10) bekezdésének megfelelően az irányító szerv hatáskörében az előirányzat módosításra utólag, a költségvetési szerv adatszolgáltatása alapján kerül sor.

7. Az Esély Szociális Társulás Társulási Tanácsa az általa fenntartott költségvetési szervnél foglalkoztatott közalkalmazottak részére az intézmény 2020. évi költségvetésében a törvény szerinti illetményeken túl az alábbiakat biztosítja:  

0. Foglalkoztatottakra jutó cafetéria-juttatás bruttó 200.000Ft/álláshely.
0. Az intézménynél foglalkoztatott közalkalmazottak részére kereset-kiegészítést állapít meg, melynek éves keretösszege: 6.864 e Ft.
0. A költségvetési szervnél közalkalmazotti jogviszonyban állók részére egyhavi külön juttatást biztosít, melynek kifizetésére a tárgyév december 1-15 között kerülhet sor. Az egyhavi külön juttatás éves keretösszege: 5.710 e Ft. Az egyhavi külön juttatást annak a közalkalmazottnak kell teljesíteni, aki a tárgyév december 1-jén közalkalmazotti jogviszonyban áll és a próbaidejét letöltötte. A tárgyévben 30 napot meghaladó távollét, valamint évközben történő jogviszony létesítése esetén az egyhavi külön juttatás időarányos részét kell teljesíteni.  
0. Az intézmény személyi kiadásai kiemelt előirányzatán belül jutalom címén, teljesítményösztönzés, személyi ösztönzés céljára az eredeti, kereset-kiegészítés nélküli, törvény szerinti illetmények összegére vetített 8 %-os mértéket biztosítja 6.080 e Ft összegben.


8. A fizetési számlához kapcsolódóan a bankszámla-hozzájárulás mértéke évi 12 000 Ft, amelynek kifizetése félévente, az I. félévben a félév utolsó munkanapján, a II. félévre vonatkozóan legkésőbb december 10-én történik. 

9. Az Esély Szociális Társulás Társulási Tanácsa az Ávr. 51. § (1) bekezdésével összhangban a Társulás által irányított költségvetési szervnél az egységes rovatrend K1102 Normatív jutalmak és a K1103 Céljuttatás, projektprémium rovatai költségvetési kiadási előirányzatai terhére a költségvetési évben együttesen az egységes rovatrend K1101 Törvény szerinti illetmények, munkabérek rovat eredeti előirányzatának harminc százalékáig engedélyez kifizetést.

10. Az Esély Szociális Társulás Társulási Tanácsa - az első negyedév kivételével – negyedévenként, de legkésőbb a költségvetési beszámoló elkészítésének határidejéig, december 31-ei hatállyal módosítja a költségvetési határozatát. 

11. A bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni. Készpénz felvétele, illetve készpénzes kifizetés a házipénztárból kizárólag készlet és kis értékű tárgyi eszköz beszerzésekre, kiküldetési, 100 e Ft-ot el nem érő reprezentációs kiadásokra, továbbá az egyes kisösszegű szolgáltatási kiadások készpénzben történő teljesítésére engedélyezhető.

Határidő: azonnal
Felelős: Elnök
Végrehajtást végzi: Pénzügyi Iroda



6/2020. (II.26.) sz. ESZT határozat
Esély Szociális Társulás alelnökének megválasztása

Az Esély Szociális Társulás Társulási Tanácsa saját tagjai sorából a Társulási Tanács alelnökévé a Pusztazámor Község képviselő-testülete által delegált tagot, Pátrovics Benedeket, Pusztazámor Község Polgármesterét választja meg.

Határidő:	 	azonnal
Felelős: 		elnök
Végrehajtást végzi:	Jegyzői Iroda


7/2020. (II.26.) sz. ESZT határozat
Javaslat az Esély Szociális Társulás Szociális és Gyermekjóléti Központ Alapító Okiratának módosítására


1. Az Esély Szociális Társulás Társulási Tanácsa az előterjesztés melléklete szerinti tartalommal az Esély Szociális Társulás Szociális és Gyermekjóléti Központ (2040 Budaörs, Szivárvány utca 3.) alapító okirat módosítását jóváhagyja.
2. Az Esély Szociális Társulás Társulási Tanácsa az előterjesztés melléklete szerinti tartalommal az Esély Szociális Társulás Szociális és Gyermekjóléti Központ (2040 Budaörs, Szivárvány utca 3.) módosításokkal egységes szerkezetbe foglalt alapító okiratát jóváhagyja.
3. Az Esély Szociális Társulás Társulási Tanácsa felkéri a Társulási Tanács Elnökét az iratok nyilvántartásba történő bejegyzéséhez szükséges intézkedések megtételére.

Határidő: azonnal	 
Felelős:   Polgármester
Végrehajtást végzi: Szociális és Egészségügyi Iroda, Pénzügyi Iroda




8/2020. (VI.24.) sz. ESZT határozat

Napirend és jegyzőkönyv-hitelesítő megválasztása

I.
1.) Esély Szociális Társulás 2019. évi költségvetésének végrehajtásáról szóló beszámoló
2.) Az Esély Szociális Társulás Társulási Megállapodásának módosítása
3.) Az Esély Szociális Társulás Szociális és Gyermekjóléti Központ intézményvezető (magasabb vezető) munkakörre kiírt pályázat elbírálása

II.
Jegyzőkönyv-hitelesítő megválasztása
Az Esély Szociális Társulás Társulási Tanácsa 2020. február 26-i ülésének jegyzőkönyv-hitelesítőjéül König Ferencet választja. 



9/2020. (VI.24.) sz. ESZT határozat

Az Esély Szociális Társulás 2019. évi költségvetésének végrehajtásáról szóló beszámoló

1. Az Esély Szociális Társulás Társulási Tanácsa az Esély Szociális Társulás 2019. évi költségvetésének végrehajtását
1. 232.980 e Ft teljesített bevételi főösszeggel, melyből
· 205.666 e Ft költségvetési bevétel
·   27.314 e Ft finanszírozási bevétel
1.   209.952 e Ft kiadási főösszeggel, melyből
· 209.952 e Ft költségvetési kiadás
·            0 e Ft finanszírozási kiadás
                           hagyja jóvá.

2. Az Esély Szociális Társulás Társulási Tanácsa az Esély Szociális Társulás 2019. évi költségvetésének végrehajtásáról szóló beszámolót az 1-10. mellékletek szerinti tartalommal fogadja el. 
3. A Társulási Tanács az Esély Szociális Társulás és az irányítása alá tartozó intézmény 2019. évi költségvetési maradványát a 6. melléklet szerint hagyja jóvá.
4. A Társulási Tanács a 18.853 e Ft összegű költségvetési maradványt az alábbiak szerint osztja fel:

	Esély Szociális Társulás Szociális és Gyermekjóléti Központ 2019. évre vállalt kötelezettségvállalásainak 2020. évi finanszírozása 
	6.081
	e Ft

	Társult települések intézmény működésére átadott, fel nem használt tagdíjának visszafizetése az alábbiak szerint:
Budaörs Város Önkormányzata: 2.970 e Ft
Sóskút Község Önkormányzat: 340 e Ft
Pusztazámor Községi Önkormányzat: 122 e Ft
	3.432
	e Ft

	A szabad maradvány fennmaradó összegének visszafizetése a szolgáltatást igénybe vevő települések részére az alábbiak szerint:
Budaörs Város Önkormányzata: 5.506 e Ft
Sóskút Község Önkormányzat: 2.154 e Ft
Pusztazámor Községi Önkormányzat: 319 e Ft
Biatorbágy Város Önkormányzata: 188 e Ft
Herceghalom Község Önkormányzata: 506 e Ft
Törökbálint Város Önkormányzata: 667 e Ft
	9.340
	e Ft



5. A Társulási Tanács felkéri a Társulási Tanács Elnökét, hogy intézkedjen a 4. pontban megállapított összegeknek a települések részére történő kiutalásáról. 

Határidő: azonnal
Felelős: Elnök
Végrehajtást végzi: Budaörsi Polgármesteri Hivatal


10/2020. (VI.24.) sz. ESZT határozat

Az Esély Szociális Társulás Társulási Megállapodásának módosítása

1. Az Esély Szociális Társulás Társulási Tanácsa az Esély Szociális Társulás Társulási Megállapodásának az előterjesztés mellékletét képező módosítását elfogadja.
Határidő: 60 nap
Felelős: Wittinghoff Tamás Társulási Tanács Elnöke
Végrehajtást végzi: Szociális és Egészségügyi Iroda


11/2020. (VI.24.) sz. ESZT határozat

Az Esély Szociális Társulás Szociális és Gyermekjóléti Központ intézményvezető (magasabb vezető) munkakörre kiírt pályázat elbírálása

Az Esély Szociális Társulás Társulási Tanácsa Búzer Károlyt bízza meg az Esély Szociális Társulás Társulási Tanácsa által fenntartott Esély Szociális Társulás Szociális és Gyermekjóléti Központ intézményvezetői feladatainak ellátásával 2020. július 01. napjától 5 év időtartamra 2025. június 30. napjáig. 
Közalkalmazotti illetményét a közalkalmazottak jogállásáról szóló 1992. évi XXXIII. törvény figyelembe vételével, a magasabb vezetői pótlékát a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 4. számú melléklet I. Magasabb vezetői megbízással rendelkező közalkalmazott vezetői pótléka 1. c. pont alapján 250%-ban állapítja meg.

Határidő: 2020. június 30. 
Felelős: Wittinghoff Tamás Társulási Tanács Elnöke
	   dr. Bocsi István Budaörs Város Önkormányzat Jegyzője
Végrehajtást végzi: Humánpolitikai Iroda, Szociális és Egészségügyi Iroda



12/2020. (X.07.) sz. ESZT határozat
Napirend és jegyzőkönyv-hitelesítő megválasztása

I.
1. Esély Szociális Társulás 2020. évi költségvetésének I. féléves végrehajtásáról szóló beszámoló
1. Esély Szociális Társulás 2020. évi költségvetésének módosítása 

II.

Jegyzőkönyv-hitelesítő megválasztása
Az Esély Szociális Társulás Társulási Tanácsa 2020. október 07-i ülésének jegyzőkönyv-hitelesítőjéül König Ferencet választja. 


13/2020. (X.07.) sz. ESZT határozat
Esély Szociális Társulás 2020. évi költségvetésének I. féléves végrehajtásáról szóló beszámoló

1.  Az Esély Szociális Társulás Társulási Tanácsa az Esély Szociális Társulás 2020. évi költségvetésének I. félévi végrehajtásáról  szóló beszámolót az 1-4. mellékletek szerinti tartalommal elfogadja.

Határidő: azonnal
Felelős: Elnök
Végrehajtást végzi: Budaörsi Polgármesteri Hivatal


14/2020. (X.07.) sz. ESZT határozat
Esély Szociális Társulás 2020. évi költségvetésének módosítása 

1. Az Esély Szociális Társulás Társulási Tanácsa az Esély Szociális Társulás 2020. évi költségvetésének módosítását az előterjesztés 1-4. mellékletek szerinti tartalommal az alábbiak szerint – az irányító szervi támogatás folyósítása nélkül – 228.835 e Ft bevételi és kiadási főösszeggel fogadja el.
2. A Társulási Tanács  figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra  a Társulás, valamint az általa irányított költségvetési szerv együttes 2020. évi költségvetésének

költségvetési bevételét            	                  205.807     ezer Ft-ban
költségvetési kiadását			       228.835     ezer Ft-ban
költségvetési egyenlegét		  	      - 23.028     ezer Ft-ban 
állapítja meg, ezen belül

           működési költségvetési bevételét		       205.807     ezer Ft-ban
     működési költségvetési kiadását                               220.511     ezer Ft-ban
           működési költségvetési egyenlegét	                  - 14.704     ezer Ft-ban

     felhalmozási költségvetési bevételét                                 0     ezer Ft-ban
           felhalmozási költségvetési kiadását                           8.324     ezer Ft-ban
     felhalmozási költségvetési egyenlegét                     - 8.324     ezer Ft-ban
     állapítja meg. 

3. A Társulás a 2. pontban megállapított 23.028 e Ft összegű költségvetési hiányt belső finanszírozással, az előző év költségvetési maradványának bevonásával fedezi.
Határidő: azonnal
Felelős: elnök
Végrehajtást végzi: Pénzügyi Iroda

